ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ

ΤΟΥ ΚΥΠΡΙΑΚΟΥ ΟΡΓΑΝΙΣΜΟΥ ΑΓΡΟΤΙΚΩΝ ΠΛΗΡΩΜΩΝ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ

ΤΟΥ ΕΤΟYΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |  |  |
| --- | --- | --- | --- |
| Προοίμιο.  20(Ι) του 2014  123(Ι) του 2016  133(Ι) του 2016  159(Ι) του 2017. | ΕΠΕΙΔΗ, με βάση το άρθρο 99 του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός των οντοτήτων Γενικής Κυβέρνησης και κάθε αναθεωρημένος προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση κατά τον τρόπο και τη διαδικασία που αναφέρονται σε αυτόν, | | |
|  |  | | |
|  | ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες του Κυπριακού Οργανισμού Αγροτικών Πληρωμών για το έτος που λήγει την 31η Δεκεμβρίου 2022 για τις οποίες δεν έχει ήδη γίνει πρόβλεψη ή δε θα γίνει τέτοια αργότερα από οποιονδήποτε Νόμο, | | |
|  |  | | |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: | | |
|  |  | | |
| Συνοπτικός  τίτλος. | 1. Ο παρών Νόμος θα αναφέρεται ως ο περί Προϋπολογισμού του Κυπριακού Οργανισμού Αγροτικών Πληρωμών του 2022 Νόμος του 2022. | | |
|  |  | | |
| Έγκριση πληρωμής από το Ταμείο Λειτουργίας του Κυπριακού Οργανισμού Αγροτικών Πληρωμών ποσού ύψους €12.350.860 για τη χρήση του έτους που  λήγει την  31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Κυπριακού Οργανισμού Αγροτικών Πληρωμών ή που θα προϋπολογισθούν αργότερα νόμιμα για τη χρήση αυτή, εγκρίνεται όπως χρησιμοποιηθεί από το Ταμείο Λειτουργίας του Κυπριακού Οργανισμού Αγροτικών Πληρωμών για τη χρήση του έτους που λήγει την 31η Δεκεμβρίου 2022, ποσό που δεν υπερβαίνει τα δώδεκα εκατομμύρια τριακόσιες πενήντα χιλιάδες οκτακόσια εξήντα ευρώ για την κάλυψη των δαπανών του Κυπριακού Οργανισμού Αγροτικών Πληρωμών για την περίοδο αυτή. | | |
|  |  | | |
| Ειδίκευση των ποσών  που θα δαπανηθούν. Πρώτος  Πίνακας. | 3. Το ποσό που εγκρίνεται δυνάμει των διατάξεων του άρθρου 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών του Πρώτου Πίνακα. | | |
|  |  | | |
| Χρησιμοποίηση  του περισσεύματος ορισμένων άρθρων για την κάλυψη  του ελλείμματος άλλων άρθρων του προϋπολογισμού κάτω από το ίδιο Κεφάλαιο.  Πρώτος  Πίνακας. | 4.- (1) Τηρουμένων των διατάξεων της πρώτης επιφύλαξης, εφόσον το ολικό ποσό που θα δαπανηθεί για τις υπηρεσίες και τους σκοπούς που αναφέρονται και εξειδικεύονται, αντίστοιχα, κάτω από κάθε άρθρο στον Πρώτο Πίνακα δεν υπερβεί το ολικό ποσό που χορηγείται με τον παρόντα Νόμο ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα προκύπτει από οποιοδήποτε άρθρο για τις εν λόγω υπηρεσίες και σκοπούς είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο, δύναται, με την έγκριση του Επιτρόπου Αγροτικών Πληρωμών, να διατεθεί και δαπανηθεί για την κάλυψη του ελλείμματος οποιουδήποτε ποσού δαπανήθηκε πάνω σε οποιοδήποτε άλλο άρθρο του ιδίου Κεφαλαίου του Πρώτου Πίνακα: | | |
|  |  | | |
|  | Νοείται ότι, οποιαδήποτε εξοικονόμηση πάνω στα άρθρα 02000 "Αξιωματούχοι Κ.Ο.Α.Π.", 02100 "Υπάλληλοι Κ.Ο.Α.Π.", 02300 "Ωρομίσθιο Προσωπικό Κ.Ο.Α.Π." και 02500 "Συντάξεις και Φιλοδωρήματα" του Κεφαλαίου 1 "Δαπάνες Προσωπικού" του Πρώτου Πίνακα δε δύναται να διατεθεί και δαπανηθεί για την κάλυψη του ελλείμματος οποιουδήποτε ποσού δαπανήθηκε πάνω σε οποιοδήποτε των προαναφερόμενων άρθρων ή πάνω σε οποιοδήποτε άλλο άρθρο, αλλά ούτε και οποιαδήποτε εξοικονόμηση πάνω σε οποιοδήποτε άλλο άρθρο δύναται να διατεθεί και δαπανηθεί για την κάλυψη του ελλείμματος οποιουδήποτε ποσού από τα πιο πάνω αναφερόμενα άρθρα: | | |
|  |  | | |
|  | Νοείται περαιτέρω ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δε θεωρείται ως εξοικονόμηση για τους σκοπούς του παρόντος άρθρου. | | |
|  |  | | |
|  | (2) Σε περίπτωση που δεν υπάρχουν εξοικονομήσεις όπως προβλέπεται στο εδάφιο (1), μετά από έγκριση του Επιτρόπου Αγροτικών Πληρωμών, δύναται να μεταφερθούν πιστώσεις από το άρθρο 03850 "Μη Προβλεπόμενες Δαπάνες και Αποθεματικό" του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε άρθρο του Πρώτου Πίνακα του προϋπολογισμού. | | |
|  |  | | |
|  | (3) Μετά το τέλος κάθε εξαμήνου κατατίθεται στη Βουλή των Αντιπροσώπων από τον Επίτροπο Αγροτικών Πληρωμών έκθεση που δεικνύει τις περιπτώσεις για τις οποίες δόθηκε η έγκρισή του σύμφωνα με τις διατάξεις των εδαφίων (1) και (2) και τις συνθήκες κάτω από τις οποίες αυτή χορηγήθηκε. | | |
|  |  | | |
|  | (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2), θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. | | |
|  |  | | |
| Απαγόρευση πλήρωσης κενών  θέσεων. | 5. Ανεξαρτήτως των διατάξεων οποιουδήποτε άλλου Νόμου, δεν επιτρέπεται η πλήρωση κενών θέσεων που προβλέπονται στον παρόντα Νόμο, οι οποίες παραμένουν κενές για πέντε (5) συνεχή έτη και άνω και για τις οποίες δεν έχει αρμοδίως αρχίσει η διαδικασία πλήρωσής τους. | | |
|  |  | | |
| Λειτουργοί που ασκούν έλεγχο πάνω στα κονδύλια.  Δεύτερος Πίνακας.  Μέρος Α. | 6. Οι λειτουργοί που αναφέρονται στο Μέρος Α του Δεύτερου Πίνακα, ορίζονται ως οι λειτουργοί που ασκούν έλεγχο πάνω στα κονδύλια του Κυπριακού Οργανισμού Αγροτικών Πληρωμών. | | |
|  |  | | |
| Λειτουργοί υπεύθυνοι για την είσπραξη των εσόδων.  Δεύτερος Πίνακας. Μέρος Β. | 7. Οι λειτουργοί που αναφέρονται στο Μέρος Β του Δεύτερου Πίνακα, ορίζονται ως οι λειτουργοί υπεύθυνοι για την είσπραξη εσόδων του Κυπριακού Οργανισμού Αγροτικών Πληρωμών. | | |
|  |  | | |
| Όροι και άλλη ορολογία που χρησιμοποιείται στον παρόντα Νόμο. | 8. Όροι, τίτλοι θέσεων ή άλλη ορολογία που χρησιμοποιείται στους Πίνακες του παρόντος Νόμου δεν δύναται να τροποποιηθούν ή διαφοροποιηθούν με οποιονδήποτε άλλο τρόπο χωρίς την τροποποίηση του παρόντος Νόμου. | | |
|  |  | | |
| Διάθεση ειδικώς εισπραττομένων ή εμβαζόμενων ποσών προς υλοποίηση συγκεκριμένων προγραμμάτων ή/και σκοπών. | 9.- (1) Σε περίπτωση κατά την οποία εμβάζονται ή εισπράττονται οποιαδήποτε χρηματικά ποσά για υλοποίηση συγκεκριμένων σκοπών ή/και προγραμμάτων ή/και τη συγχρηματοδότησή τους από ενωσιακούς πόρους, τα ποσά αυτά κατατίθενται στο Ταμείο Λειτουργίας του Κυπριακού Οργανισμού Αγροτικών Πληρωμών και σε πίστωση εσόδων του προϋπολογισμού. | | |
|  |  | | |
|  | (2) H σχετική δαπάνη για την υλοποίηση των σκοπών ή/και προγραμμάτων ή/και η συγχρηματοδότησή τους από ενωσιακούς πόρους για τα οποία το συγκεκριμένο χρηματικό ποσό έχει εμβασθεί ή εισπραχθεί, χρεώνεται σε κατάλληλο άρθρο ή άρθρα δαπανών του προϋπολογισμού. | | |
|  |  | | |
| Μείωση  κλιμάκων εισδοχής.  Παράρτημα. | 10.- (1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Κυπριακού Οργανισμού Αγροτικών Πληρωμών λαμβάνουν, κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται, όπως δεικνύεται στο Παράρτημα. | | |
|  |  | | |
|  | (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο: | | |
|  |  | | |
|  | Νοείται ότι, ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής συμψηφίζεται με την υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης, στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: | | |
|  |  | | |
|  | Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. | | |
|  |  | | |
|  | (3) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στον Κυπριακό Οργανισμό Αγροτικών Πληρωμών με τις υπό αναφορά κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου ή και άλλους με παρόμοιο καθεστώς απασχόλησης που προσλαμβάνονται, σύμφωνα με τον κατά περίπτωση Νόμο: | | |
|  |  | | |
|  | Νοείται ότι, οι διατάξεις του παρόντος άρθρου δεν τυγχάνουν εφαρμογής στις περιπτώσεις- | | |
|  |  | | |
|  | (α) | | υπαλλήλων που κατέχουν μόνιμη θέση, οι οποίοι είτε διορίστηκαν πριν την 1η Ιανουαρίου 2012 είτε διορίστηκαν μετά την ημερομηνία αυτή και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, και, χωρίς να μεσολαβήσει διακοπή, διορίζονται ή προάγονται σε άλλη θέση ή αποσπώνται για οποιονδήποτε σκοπό ή προσλαμβάνονται σε έκτακτη βάση ή με σύμβαση. |
|  |  | |  |
|  | (β) | | έκτακτου υπαλλήλου ή με σύμβαση προσωπικού, που είτε εργοδοτήθηκε πριν από την 1η Ιανουαρίου 2012 στον Κυπριακό Οργανισμό Αγροτικών Πληρωμών είτε προσλήφθηκε μετά την ημερομηνία αυτή και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής και διορίζεται σε θέση χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση. |
|  |  | |  |
|  | (γ) | | έκτακτου υπαλλήλου ή με σύμβαση προσωπικού, του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή της απασχόλησης στον Κυπριακό Οργανισμό Αγροτικών Πληρωμών και είτε είχε προσληφθεί πριν την 1η Ιανουαρίου 2012 είτε είχε προσληφθεί μετά την ημερομηνία αυτή και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής. |
|  |  | |  |
|  | (δ) | | ωρομίσθιου προσωπικού του Κυπριακού Οργανισμού Αγροτικών Πληρωμών που διορίζεται σε μόνιμη θέση χωρίς να έχει μεσολαβήσει διακοπή της απασχόλησης. και |
|  |  | |  |
|  | (ε) | | μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου, που διορίζεται σε μόνιμη θέση στον Κυπριακό Οργανισμό Αγροτικών Πληρωμών χωρίς να έχει μεσολαβήσει διακοπή της απασχόλησης, και, είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στον Κυπριακό Οργανισμό Αγροτικών Πληρωμών: |
|  |  | |  |
|  | Νοείται περαιτέρω ότι, υπηρεσία σε μειωμένη κλίμακα εισδοχής στην κρατική υπηρεσία ή σε οργανισμό δημοσίου δικαίου συμψηφίζεται με υπηρεσία σε μειωμένη κλίμακα εισδοχής στον Κυπριακό Οργανισμό Αγροτικών Πληρωμών για σκοπούς συμπλήρωσης των είκοσι τεσσάρων (24) μηνών. | | |
|  |  | |  |
|  | (4) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. | | |
|  |  | | |
| Αναπροσαρμογή του ύψους των απολαβών. | 11.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν θέματα μισθοδοσίας, ο μισθός ή η αντιμισθία ή η αποζημίωση ή η χορηγία των αξιωματούχων και των υπαλλήλων του Κυπριακού Οργανισμού Αγροτικών Πληρωμών οποιασδήποτε βαθμίδας, οι οποίοι υπάγονται σε Σχέδιο Συντάξεων του Κυπριακού Οργανισμού Αγροτικών Πληρωμών και συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στον Κυπριακό Οργανισμό Αγροτικών Πληρωμών, ανάλογα με την υπηρεσία έκαστου αξιωματούχου ή υπαλλήλου. | | |
|  |  | | |
|  | (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. | | |
|  |  | | |
| Φορολόγηση επιδομάτων. | 12. Ανεξαρτήτως των διατάξεων οποιουδήποτε άλλου Νόμου ή Κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. | | |
|  |  | | |
| Απαγόρευση προσλήψεων ωρομίσθιου προσωπικού και προσωπικού για την κάλυψη έκτακτων και εποχικών αναγκών. | 13.-(1) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη έκτακτων υπαλλήλων, έκτακτου προσωπικού για εποχικές ανάγκες, εργοδοτουμένων καθορισμένης διάρκειας και προσώπων για την κάλυψη έκτακτων αναγκών. | | |
|  |  | | |
|  | (2) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη ωρομίσθιου προσωπικού για την κάλυψη εποχικών ή έκτακτων αναγκών: | | |
|  |  | | |
|  | Νοείται ότι, οι διατάξεις του παρόντος άρθρου δεν επηρεάζουν με οποιονδήποτε τρόπο την ανανέωση συμβολαίων υπηρετούντων έκτακτων υπαλλήλων ή ωρομίσθιου προσωπικού για την κάλυψη εποχικών ή έκτακτων αναγκών. | | |
|  |  | | |
|  | (3) Ο Υπουργός Γεωργίας, Αγροτικής Ανάπτυξης και Περιβάλλοντος μετά από εξέταση σχετικού αιτήματος του Επιτρόπου Αγροτικών Πληρωμών δύναται να εισηγηθεί στον Υπουργό Οικονομικών την εξαίρεση από την απαγόρευση πλήρωσης μόνιμης ωρομίσθιας θέσης. | | |
|  |  | | |
|  | (4) Ο Υπουργός Οικονομικών ενημερώνει γραπτώς τον Υπουργό Γεωργίας, Αγροτικής Ανάπτυξης και Περιβάλλοντος για την απόφαση του σε σχέση με την εξαίρεση από την απαγόρευση πλήρωσης της συγκεκριμένης μόνιμης θέσης ωρομίσθιου προσωπικού. | | |
|  |  | | |
| Απαγόρευση πλήρωσης κενών θέσεων Πρώτου Διορισμού, Πρώτου Διορισμού και Προαγωγής και Προαγωγής.  21(Ι) του 2013  153(Ι) του 2013  169(Ι) του 2013  157(Ι) του 2014  202(Ι) του 2014  195(Ι) του 2015  60(Ι) του 2017. | 14.-(1) Ανεξαρτήτως των διατάξεων οποιουδήποτε Νόμου και των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022 απαγορεύεται η πλήρωση θέσεων Πρώτου Διορισμού, Προαγωγής και Πρώτου Διορισμού και Προαγωγής που περιλαμβάνονται στον παρόντα Νόμο, οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξάρτητα του εάν έχει αρχίσει η διαδικασία πλήρωσής τους, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και Ευρύτερο Δημόσιο Τομέα (Ειδικές Διατάξεις) Νόμου. | | |
|  |  | | |
|  | (2) Παρά τις διατάξεις του νόμου που αναφέρεται στο εδάφιο (1), είναι δυνατή η έναρξη και/ή η συνέχιση διαδικασίας πλήρωσης κενής ή κενούμενης θέσης Πρώτου Διορισμού ή θέσης Πρώτου Διορισμού και Προαγωγής ή θέσης Προαγωγής, μόνο στην περίπτωση που η αρμόδια για κάθε θέση αρχή υποβάλει προηγουμένως αιτιολογημένο αίτημα για να της επιτραπεί η έναρξη ή/και η συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. | | |
|  |  | | |
|  | (3) Θέσεις στον Κυπριακό Οργανισμό Αγροτικών Πληρωμών, η πλήρωση των οποίων αναστάλθηκε δυνάμει των διατάξεων του εδαφίου (1) και δεν έχουν δημοσιευτεί, δημοσιεύονται αμέσως μετά τον τερματισμό της αναστολής ή την άρση της αναστολής δυνάμει των διατάξεων του παρόντος άρθρου, ανάλογα με την περίπτωση. | | |
|  |  | | |
| Απαγόρευση απασχόλησης συνταξιούχων προσώπων.  97(Ι) του 1997  3(Ι) του 1998  77(Ι) του 1999  141(Ι) του 2001  69(Ι) του 2005  37(Ι) του 2010  94(Ι) του 2010  31(Ι) του 2012  131(Ι) του 2012. | 15. Απαγορεύεται η διενέργεια οποιασδήποτε δαπάνης κάτω από οποιονδήποτε άρθρο και Κεφάλαιο του παρόντος Νόμου για την απασχόληση με οποιονδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου: | | |
|  |  | | |
|  | Νοείται ότι, οι διατάξεις του παρόντος άρθρου δεν εφαρμόζονται αναφορικά με την απασχόληση συνταξιούχων προσώπων- | | |
|  |  | | |
|  | (α) | σε πολιτειακό αξίωμα, | |
|  |  |  | |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησής τους, | |
|  |  |  | |
|  | (γ) | τα οποία απασχολούνται δυνάμει οποιουδήποτε ειδικού νόμου, | |
|  |  |  | |
|  | (δ) | σε περίπτωση που δεν δημιουργείται υπαλληλική σχέση, | |
|  |  |  | |
| 73(Ι) του 2016  205(Ι) του 2020. | (ε) | των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. | |

26 Ιανουαρίου 2022

Αρ. Φακ.: 23.01.062.218-2021

ΣΧΚ/ΘΧ